चार्ली चैपलिन का निधन 88 साल की उम्र में 1977 में क्रिसमस के दिन हुआ था. चैपलिन के दफ़्न होने के तीन महीने बाद उनकी क़ब्र से शव चोरी हो गया था. चोरों ने ऐसा उनके परिवार वालों से पैसा वसूलने के लिए किया था.  कम्यूनिस्ट नहीं थे चार्ली चैपलिन1940 में चार्ली चैपलिन ने हिटलर पर 'द ग्रेट डिक्टेटर' फ़िल्म बनाई थी. इसमें उन्होंने हिटलर की नक़ल करते हुए उनका मज़ाक बनाया था. चार्ली चैपलिन को 1973 में 'लाइम-लाइट' में बेस्ट म्युज़िक के लिए ऑस्कर अवॉर्ड मिला था. यह फ़िल्म 21 साल पहले बनी थी, लेकिन इसका प्रदर्शन लॉस ऐंजिलिस में 1972 से पहले नहीं हुआ था. यहां प्रदर्शन के बाद इस फ़िल्म का नामांकन ऑस्कर के लिए हो पाया था. 1975 में महारानी एलिज़ाबेथ द्वितीय ने चार्ली चैपलिन को नाइट की उपाधि दी. चार्ली चैपलिन का बचपन काफी मुश्किलों और ग़रीबी से भरा हुआ था. बेपरवाह और शराबी पिता के कारण इनका परिवार बुरी तरह से तबाह हो गया था. चैपलिन की ग़रीब मां पागलपन की शिकार हो गई थीं. इसका नतीजा यह हुआ कि चैपलिन को सात साल की उम्र में एक आश्रम में जाना पड़ा था.स्कूल से पढ़ाई छूटने के बाद चैपलिन 13 साल की उम्र में मनोरंजन की दुनिया में आए. डांस के साथ चैपलिन ने स्टेज प्ले में भी हिस्सा लेना शुरू किया.    इसके ठीक बाद चैपलिन को अमरीकी फ़िल्म स्टूडियो के लिए चुना गया. यहां से चैपलिन दुनिया भर में मूक फ़िल्मों के बादशाह के रूप में उभरे.   (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)